Björk

Björk Guðmundsdóttir (Reykjavik, Islandia, 1965eko azaroaren 21a) abeslari, konpositore, aktore eta ekoizle islandiarra da. Hasieran The Sugarcubes taldeko abeslaria izan zen, baina geroago bakarkako bide arrakastatsuari heldu zion.

Björk bere adierazkortasunagatik eta bere musika estilo originala eta ezberdinagatik bereizten da. Musika estilo ugari lantzen ditu, besteak beste musika elektronikoa, trip hopa, esperimentala, jazza, folka, musika klasikoa, popa eta rock alternatiboa.
One Little Indian diskoetxearen arabera, Björkek 50 milio disko baino gehiago saldu ditu munduan. Horrez gain, abesti onenaren Oscar sarirako hautagaia izan zen Dancer in the Dark filmagatik, 13 Grammy sarirako hautagaitza lortu ditu eta Cannesko Zine Jaialdiko aktore onenaren saria irabazi du.

Diskografia 
 Björk (1977)
 Debut (1993)
 Post (1995)
 Homogenic (1997)
 Vespertine (2001)
 Medúlla (2004)
 Volta (2007)
 Biophilia (2011)
 Vulnicura (2015)
 Utopia (2017)
 Fossora (2022)

Filmografia, kameoak barne 
 1982 – Rokk í Reykjavík (Íslenska Kvikmyndasamsteypan), Friðrik Þór Friðrikssonek zuzendutako filma.
 1983 – Nýtt Líf (Nýtt Líf ehf.), Þráinn Bertelssonek zuzendutako filma.
 1987 – The Juniper Tree, pertsonaia: Margit. (Rhino Home Video)
 1994 – Prêt-à-Porter, Björk modelo bezala. (Robert Altman)
 2000 – Dancer in the Dark, pertsonaia: Selma Ježková. (Lars von Trier)
 2005 – Drawing Restraint 9, kredituetan "Guest" (gonbidatua) bezala agertzen den pertsonaia. (Matthew Barney)
 2005 – Screaming Masterpiece, Björk bezala.
 2005 – Arakimentari, Nobuyoshi Araki argazkilari japoniarrari buruzko dokumentala.
 2006 – Matthew Barney: No Restraint, Drawing Restraint 9 filmaren nondik norakoei buruzko dokumentala.
 2007 – Anna and the Moods, Anna Young-en ahotsa. (CAOZ Ltd.)

Kanpo loturak 

  Björken webgune ofiziala

Islandiako abeslariak
Pop abeslariak
Ingelesezko abeslariak
1970eko hamarkadako abeslariak
1990eko hamarkadako abeslariak
2000ko hamarkadako abeslariak
Islandiako aktoreak
Islandiako ateoak
Emakume abeslariak
Cannesko Zinemaldiko emakumezko interpretazio onenaren saridunak
Pertsona mononimoak
Islandiako aktibistak
Emakume aktibistak
Islandiako ekologistak